text: En vinder skrev autografer
  12 november 2012 kl. 17.31
  Rasmus Seebach, som lørdag fik fire priser ved Danish Music Awards, skrev autografer i Horsens. Her er hans nye DVD/CD optaget i Fængslet. Den udkom i dag.
  Med salgstal på en halv million er Rasmus Seebach en af dansk popmusiks tunge drenge. Og i dag udkom en DVD med sange, som han spillede ved en koncert på Fængslet i Horsens. 
  - Det hele forløb så perfekt som det kunne. Med et stort kamerahold og så mange mennesker i produktionen har man kun en chance. 
  Han vil godt erkende, at den aften var der nerver på.
  Lørdag fik han fire priser ved Danish Music Awards. Og så var han faktisk ikke til stede. 
  Rasmus Seebach spillede til et firmaarrangement for Jysk i Odense om eftermiddagen. På vej tilbage til hovedstaden tikkede de første sms'er ind om, at han havde vundet priser. Så var det speederen i bund - og han nåede frem til at modtage de sidste to priser personligt på scenen...
  